# Requeriments del sistema

Es tracta d’una aplicació web que ens permetrà poder veure en tot moment la informació de les diferents pel·lícules que han estat, que estant o que estaran a la cartellera de cinema. Aquesta informació serà diversa, ja sigui el cartell de la pel·lícula, el trailer, entre d’altres. Tots aquests fets es detallaran més endavant.

## Introducció

La nostra aplicació web estarà pensada per a un públic gironí, però dissenyada de tal forma que sigui del tot adaptable i de fàcil creixement.


Així doncs, tindrem diferents apartats en la nostra aplicació. Aquests diferents apartats consistiran en cinemes, estrenes de la setmana, cartellera i rànquing. A més, tindrem diferents tipus d’usuaris que detallarem en el seu respectiu apartat. Tot això sense oblidar la pàgina inicial que contindrà diferents aspectes destacats.

Cal dir també que tindrem diferents usuaris. Cada usuari tindrà uns determinats rols, és a dir, que podrà realitzar diferents funcions dins l’aplicació, tot depenent dels permisos que tinguem assignats. De fet, abans d’explicar cadascuna de les pantalles, primer de tot el que farem serà comentar aquests diferents usuaris.

## Tipus d’usuari

L’aplicació contindrà diferents tipus d’usuaris:

* Usuari ocasional
* Usuari registrat
* Usuari cinema
* Usuari administrador



Els usuaris ocasionals de la nostra aplicació seran aquells que no estaran *logats*. Aquests usuaris tindran accés a la part pública de la web, ara ve, no podran ni comentar les pel·lícules ni valorar-les, únicament podran accedir a la informació visible per a tots els públics.

Pel que fa al segon tipus d’usuaris, els registrats, a més de poder realitzar totes les accions dels usuaris anteriors, el que també podran fer serà criticar i opinar sobre les pel·lícules vistes. A més, també podran donar el seu punt de vista sobre els cinemes allà a on han estat.

Pel que fa a l’usuari cinema, aquest únicament el que podrà realitzar, a més de poder accedir a la informació de l’usuari ocasional, serà modificar la informació del seu cinema, pel·lícules en cartellera i horaris. Tot aquestes accions només les podrà realitzar a aquell cinema amb el que ha estat enllaçat com a responsable. Cal dir també que, si es dona el cas de què es realitzar una modificació en l’horari, serà aquest el responsable de realitzar-lo a la web.

Ja per últim, l’usuari administrador. Aquest podrà realitzar qualsevol de les accions anteriors. A més, podrà eliminar aquells comentaris que es considerin fora de lloc. També serà el responsable d’afegir pel·lícules a la cartellera, a futures estrenes, i els seus horaris en els respectius cinemes. També tindrà la capacitat de decidir si algun contingut ha de poder-se mostrar en la pàgina inicial.

### Pàgina inicial

En la *home* de la nostra web i trobarem un menú superior que ens permetrà accés fàcil i ràpid als diferents apartats de la nostra aplicació. A més, si aquests apartats tenen un sub-menú, també hi podrem accedir des d’aquí.

A continuació hi tindrem unes diapositives a on es mostraran les imatges més rellevants de la nostra aplicació. Aquestes imatges acostumaran a ser les portades de les pel·lícules més destacades o, que per algun motiu, siguin catalogades com a tals.

Seguidament i podrem trobar un resum del rànquing del mes, a on hi trobarem el nom de la pel·lícula i la més valorada.

Cal dir també que hi haurà un part que permetrà a un usuari registrar-se o *logar-se*.

En un dels punts superiors de la nostra aplicació hi podrem trobar un buscador de pel·lícules per tal d’agilitzar la cerca.

### Cinemes

En aquest apartat podrem trobar una llista dels diferents cinemes que tenim en àmbit gironí. A més, els podrem trobar classificats per comarques. Cal dir que, per a cada cinema, tindrem un mapa per poder trobar-lo sense cap problema. Aquest element és el més destacat, ara ve, també trobarem el seu nom, l’adreça, un telèfon de contacte, el correu electrònic en cas de què en disposi, i un fàcil accés a la cartellera d’aquest cinema. A més hi haurà un apartat per poder deixar-hi comentaris per aquells usuaris registrats. I poder valorar-lo numèricament de l’1 al 5. També hi trobarem el preu per entrar a una de les seves sales.

### Estrenes de la setmana

Aquest apartat hi haurà les darreres pel·lícules en sortir a la cartellera, és a dir, aquelles que s’han estrenat el darrer dijous. Cada una de les pel·lícules s’hi podrà accedir i obtenir diversa informació que detallarem en el seu moment.

### Cartellera

L’apartat referent a la cartellera contindrà les pel·lícules actualment en algun cinema, és a dir, aquelles que s’estan reproduint durant la setmana. El que es podrà serà clicar a cada una d’elles per tal d’accedir a diversa informació al respecte, a on hi destacarà els diferents cinemes que l’emeten i quin horari la podem veure. A més, tindrem un fàcil accés a la informació del cinema per tal de poder saber on està situat aquest.

### Rànquing

Pel que fa el rànquing, hi trobarem les pel·lícules ordenades segons la valoració dels usuaris. També podrem trobar la classificació de les pel·lícules segons el gènere de cada una d’elles. També podrem veure els cinemes més ben valorats.

### Pel·lícules

Cada pel·lícula contindrà informació diversa. Aquesta informació serà el títol, el títol original, any, durada, gènere, descripció i un thriller. El fet de que podem seleccionar el gènere ens permetrà accedir a aquestes a través d’aquest. També, cada pel·lícula podrà ser comentada i valorada, únicament, pels usuaris registrats.

## Requeriments funcionals

### Usuari ocasional

En aquest apartat explicarem les funcionalitats de l’aplicació que podran dur a terme els usuaris ocasionals.

#### Buscador

Els usuaris podran introduir un text i prémer el botó corresponent a buscar. El nostra buscador cercarà per les pel·lícules, si es dona el cas de què no en troba cap, posteriorment cercarà per les descripcions d’aquestes i, finalment, si el resultat continua essent negatiu, buscarà per cinemes.

#### Registrar-se

L’usuari ha de poder introduir la seva informació bàsica per poder ser reconegut pel sistema.

La informació que necessitarem guardar serà el nom d’usuari, que haurà de ser únic en el sistema, una contrasenya al respecte, un correu electrònic per tal de poder confirmar el registre, també necessitarem saber l’edat per aspectes legals.

#### Logar-se

L’usuari que s’hagi registrat anteriorment i hagi confirmat la conta a través del seu correu electrònic haurà de poder *logar-se* mitjançant el seu nom d’usuari i la contrasenya.

#### Veure cinema

Podrem veure la informació més general d’un cinema en concret, és a dir, la seva cartellera, el nom, l’adreça, el seu correu electrònic, un mapa de situació i la valoració fins el moment.

#### Veure pel·lícula

Podrem observar la informació referent a la pel·lícula. Aquesta informació és la comentada anteriorment, és a dir, el títol, el títol original, any, durada, gènere, descripció i un thriller. També hi trobarem a quins cinemes se està emetent. Cal dir també que hi trobarem la tarifa d’aquest.

#### Veure rànquing

Aquesta part ens mostrarà les pel·lícules més ven valorades pels usuaris, i pels cinemes. També trobarem els cinemes amb millors puntuacions. Les pel·lícules també les podrem trobar ordenades per gènere i les millors en cada part.

#### Veure cartellera

En el requeriment de veure cartellera, un usuari podrà veure quines pel·lícules tenim, actualment, en algun cinema per tal de poder ser visualitzada. A més, podrem accedir a la informació de la pel·lícula (*veure pel·lícula*).

#### Veure estrenes de la setmana

En aquesta pantalla obtindrem totes les pel·lícules que s’estrenen aquesta setmana. La visualització d’aquestes serà de manera molt semblant al requeriment de *veure cartellera*.

### Usuari registrat

Aquest usuari el tindrem un cop un *usuari ocasional* comentat anteriorment s’hagi *logat* a la nostra aplicació. Aquest usuari, tal i com hem vist de forma gràfica anteriorment, podrà realitzar totes les accions que *l’usuari ocasional*, a més, aquest nou tipus d’usuari podrà realitzar altres accions.

#### Comentar

Aquesta acció consistirà en poder deixar comentaris, tant a les pel·lícules com als cinemes.

#### Valorar

Un usuari podrà valorar una pel·lícula o un cinema. El sistema de valoració consistirà en seleccionar el nombre d’estrelles que se li atorgar al fet a valorar. Així doncs, tindrem un màxim de 5 estrelles i un mínim de 1.

### Usuari cinema

Aquest usuari, també podrà realitzar les diferents accions corresponents a un d’*ocasional* i a més, podrà realitzar les que segueixen.

#### Introduir pel·lícula

Aquesta acció consistirà en afegir tota la informació referent a una pel·lícula i ja descrita amb anterioritat (títol, títol original, any, durada, gènere, descripció i thriller). A més, la podrà assignar al seu cinema i establir quin horari es podrà visualitzar aquesta pel·lícula.

#### Modificar cartellera

Aquesta acció consistirà en poder modificar els horaris de les pel·lícules que es poden visualitzar en el seu cinema i quines es poden veure-hi.

### Administrador

La funció principal d’aquest usuari serà controlar les pel·lícules que hi ha a la base de dades, que aquesta estigui sempre el màxim d’actualitzada i administrar els comentaris.

Així doncs, un *administrador* també podrà *introduir pel·lícules* i *modificar la cartellera*, tal i com feia l’*usuari cinema*.

#### Eliminar comentaris

L’administrador podrà veure tots els comentaris fets a l’aplicació en un entorn local i, aquells que ho determini oportú, esborrar-los.

#### Gestió d’usuaris

Podrà gestionar els diferents usuaris, eliminant o bloquejant aquells que tinguin una conducta incorrecta, o bé modificant, si fos el cas, les puntuacions d’algun d’ells per algun error concret.

#### Gestió de cinemes

Podrà gestionar els diferents cinemes, afegint-ne de nous (si així s’escau), eliminant-ne d’existents (perquè ja no existeix), o bé modificant-los (per canviar, per exemple, la informació associada).

#### Gestió de pel·lícules

Haurà de poder introduir, modificar o eliminar pel·lícules en tot moment.

## Requeriments no funcionals

En aquest apartat comentarem les diferents versions dels navegadors els quals suportarà la nostra aplicació.

Així doncs, la nostra web estarà per a tots els navegadors que tenim actualment en el mercat, ja que, d’aquesta manera, tindrem el mínim de restriccions possibles respecte a les *css*, *html5, javascript* i d’altres. Així doncs, les versions que disposarem seran les següents.

* *Internet explorer: 10.0*
* *Firefox: 19.0*
* *Chrome: 24.0*
* *Safari: 6.0*
* *Opera: 12.1*
* *iOS Safari: 6.0*
* *Opera Mini: 5.0*
* *Android browser: 4.2*
* *Blackberry browser: 7.0*

L’aplicació acceptarà, un màxim de 100.000 usuaris registrats. Com que la informació a guardar per cada usuari no és molt gran (només necessitarem guardar el nom d’usuari, contrasenya, correu electrònic i data de naixement), la capacitat del servidor no serà cap problema. Es calcula que amb 20 Gb n’hi hauria d’haver prou per emmagatzemar tota la informació.

Cal dir també que, a nivell de pel·lícules si que haurem de guardar més informació. Ara ve, amb el servidor actual n’hi hauria d’haver més que suficient. Tot i així, es farà un seguiment intensiu del creixement del volum de dades i, si aquest es fa massa gran, es farà un nou estudi de viabilitat per tal d’ampliar la capacitat del nostre servidor.